קתרין ג'וסטן

קתרין ג'וסטן (באנגלית: Kathryn Joosten; 20 בדצמבר 1939 – 2 ביוני 2012) הייתה שחקנית טלוויזיה אמריקאית. תפקידיה הידועים כוללים את דולורס לנדינגהאם בסדרה "הבית הלבן" ב-NBC מ-1999 ועד 2002 וקארן מקלאסקי בסדרה "עקרות בית נואשות" ב-ABC בין השנים 2005 ל-2012, תפקיד עבורו זכתה בשני פרס אמי לבידור בפריים טיים, ב-2005 ו-2008.

 תחילת דרכה 
ג'וסטן נולדה בשם קתרין ראוש בשיקגו, אילינוי. הקריירה הראשונה שלה הייתה בתור אחות פסיכיאטרית בבית החולים מיכאל ריס בשיקגו. בתקופה זו היא נישאה לפסיכיאטר ג'ורג' ג'וסטן, ולהם נולדו שני בנים. אחרי גירושיה בשנת 1980, היא החלה לשחק בתיאטרון קהילתי ב-1982, בגיל 42.

 קריירה 
ב-1992, היא הועסקה בתור מופיעת רחוב בדיסני וורלד שבאורלנדו, פלורידה. ב-1995, היא עברה לגור בהוליווד, שם התחילה לשחק בתפקידי אורח בסדרות טלוויזיה כגון "רוזאן", "שפץ ביתך", Picket Fences, "מרפי בראון", "ER", "סיינפלד", "פרייז'ר", "תהרוג אותי וזהו", "באפי ציידת הערפדים", "דארמה וגרג", "לאס וגאס" ו"המופע של דרו קארי". בהופעתה ב"פרייז'ר" ב-1997, היא שיחקה את ורה, אמה ומזכירתה האישית של הסוכנת המקצועית של פרייז'ר, ביבי גלייזר, אותה גילמה הרייט סנסום האריס; השתיים התאחדו שוב שנים לאחר מכן כשהן שיחקו שכנות ב"עקרות בית נואשות".

בשנת 1999, ג'וסטן לוהקה בתפקיד גב' לנדינגהאם, המזכירה האישית של נשיא ארצות הברית ג'וסיה בארטלט (בגילומו של מרטין שין) בסדרה "את האגף המערבי". ג'וסטן שיחקה את התפקיד במשך שתי עונות, אז פגשה דמותה את מותה בתאונת דרכים בשנת 2001. היא חזרה לתוכנית פעמיים נוספות בקטעי פלאשבק.

אחרי 2001, היא הופיעה במספר רב של סדרות, ביניהן "סקראבס" (היא הופיעה בשלושה פרקים, ביניהם "החברה שלי", אשר זכה בפרס הומניטאס), "קוראים לי ארל", "ספין סיטי", "תיקים באפלה", "המשפט של איימי", "מונק", "מכושפות", "ויל וגרייס", "מלקולם באמצע", "האנטומיה של גריי", "החיים היפים של זאק וקודי",Reba, So Little Time, "בנות גילמור", "המפענחת" ותפקיד חוזר בתור אחת הגלגולים של אלוהים/ה כפי שהופיעה לדמות הראשית (שגולמה בידי אמבר טמבלין) בסדרת הטלוויזיה "ג'ואן מארקדיה". בשנת 2005, ג'וסטן הופיעה בסרט" "לדפוק חתונה", בכיכובם של וינס ווהן ואוון וילסון.

ג'וסטן שיחקה בתפקיד חוזר בסדרה "עקרות בית נואשות" בתפקיד קארן מקלאסקי. עבור תפקיד זה זכתה ג'וסטן בשני פרסי אמי לשחקנית אורחת בסדרת קומדיה 2005 ו-2008, והייתה מועמדת שוב ב-2010. בשנה זו היא כבר הייתה חברת הקאסט הקבוע, אך עדיין נרשמה בטקס האמי כמופיעה אורחת. כשהייתה מועמדת בפעם הרביעית, ב-2012, היה זה לפרס שחקנית המשנה המצטיינת בסדרת קומדיה. היא הופיעה בתור מגישה בטקסי פרס אמי ב-2005 וב-2008. היא הייתה מועמדת לפרס גילדת שחקני המסך יחד עם שאר השחקנים, עבור הופעת אנסמבל מצטיינת בסדרה קומית בשנים 2006-2008.

בשנת 2009, ג'וסטן ולילי טומלין קיבלו "אור ירוק" לככב בספינאוף ל"עקרות בית נואשות", אך הסדרה לא פותחה לבסוף. ב"עקרות בית", שיחקו טומלין וג'וסטין אחיות, בעוד שבסדרה "הבית הלבן", טומלין החליפה את ג'וסטן בתפקיד מזכירתו של הנשיא בארטלט.

 בריאות 
ב-2007, במהלך הופעה בתוכנית היומית The View, חשפה ג'וסטן שהיא ברמיסיה מסרטן ריאות, לאחר שנות עישון רבות (הרגל אותו פסקה כבר בשנת 2001). היא פעלה כדוברת הלאומית של קמפיין מחקר סרטן ריאות. בספטמבר 2009, ג'וסטן אובחנה שוב עם סרטן ריאות, ועברה ניתוח ומספר סבבים של כימותרפיה, והגיעה פעם נוספת למצב של רמיסיה.

ג'וסטן השתתפה בהופעת אורח ב "היפים והאמיצים" ב-7 בפברואר 2011, במסגרת הפרק ה-6000 של התוכנית, בו השתתפו מספר שורדי סרטן ריאות אשר חלקו את חוויותיהם עם שתיים מדמויות הסדרה, בגילומם של סוזן פלאנרי וג'ק וגנר, שהתמודדו בתוכנית עם סרטן ריאות.

 מותה 
ג'וסטן מתה מסרטן הריאות ב-2 ביוני 2012, לאחר 11 שנים של מאבק במחלה. היא השאירה אחריה שני בנים, שני נכדים, ואח. באופן מקרי, מותה התרחש עשרים יום לאחר מות דמותה ב"עקרות בית נואשות ממחלת הסרטן על פי שידורי התוכנית בארצות הברית. בממלכה המאוחדת היה הפרש של יום בין האירועים, ובמדינות אחרות מותה הקדים את מות דמותה.

 פילמוגרפיה 
שנהתוכניתתפקידהערות1987SableWaitressפרק 11995PointmanLoisפרק 1Family MattersGrocery checkerפרק 1Picket FencesWaitressפרק 1Grace Under FireIda Reillyפרק 119963rd Rock from the SunCafeteria ladyפרק 1ERLoisפרק 1רוזאןקרול / לקוחה בסופר2 פרקים (תפקידים שונים)Goode BehaviorUnknownפרק 1מרפי בראוןמזכירה #83פרק 1Boston CommonMrs. Schusterפרק 11997סיינפלדהסוהרת בטסיEpisode: "The Little Jerry"פרייז'רורהפרק 1ProfilerMorganna Stylesפרק 1Men Behaving BadlySaleswomanפרק 1NYPD BlueMrs. Prowsפרק 1Life with RogerMrs. Mitchellפרק 1Brooklyn SouthMrs. Mariah Westbrook2 episodes1998PreyLandladyפרק 1תהרוג אותי וזהוגב' פירספרק 1נניאחותפרק 11998–2003המופע של דרו קארינטלי / רות2 פרקים (תפקידים שונים)1998–2001Dharma and GregClaire7 פרקים (תפקיד חוזר)1999שפץ ביתךתלמה מקרידיפרק 1ThanksMrs. Sturges3 episodesTracey Takes On...Waitressפרק 11999–2001ProvidenceMrs. Nielsen / Miss O'Meara2 episodes (separate roles)1999–2002הבית הלבןדולורס לנדינגהאם30 פרקים (תפקיד קבוע)2000באפי ציידת הערפדיםג'נביב הולטפרק 1BeckerMrs. Goldsmithפרק 1Hellraiser: InfernoMother2001אלי מקבילהנזירה אליספרק 1Arli$$Kirby's motherפרק 1Dead LastNurseפרק 1Raising DadUnknownפרק 1ספין סיטיהנזירה אגנספרק 12001–09סקראבסגב' טאנר3 פרקים2002TheAgent Edie Boalepisode: "Trust No 1"TitusBettyפרק 1The DivisionConstance "Connie" Langtryפרק 1So Little TimeLouise Van Hornפרק 1Even StevensEdna Manningפרק 12002–03General HospitalIda Warren5 episodes2003המשפט של איימיהשופטת דוברובסקיפרק 1A.U.S.A.Ginny Romano2 episodesHope & FaithFuneral guestUncreditedמכושפותאשת הקוסםפרק 1Less Than PerfectOld ladyפרק 1Strong MedicineMrs. Nolanפרק 1מלך השכונהמוריןפרק 12003–05ג'ואן מארקדיהאישה זקנה/דמות אלוהים8 פרקים2003–08מונקנייסה גורדון / האחות סטמפל2 פרקים (תפקידים שונים)2004Curb Your EnthusiasmWoman at receptionפרק 110-8: Officers on DutyMrs. Utenbergerפרק 1ויל וגרייספלישהפרק 1Yes, DearClaire Atkinsonפרק 1Life with BonniePhyllisפרק 1EverwoodMrs. Hammerhillפרק 1בנות גילמורמייזי פורטנרפרק 1Breaking DawnNeighborCheaper by the Dozen 2Patron2005האנטומיה של גרייסטפני דרייקפרק 1Love, Inc.Dorisפרק 1לדפוק חתונהאמא של צ'אזמלקולם באמצעClaireפרק 12005–08קוראים לי ארלאמא של דוני2 פרקים2005–12עקרות בית נואשותקארן מקלאסקי87 פרקים פרס אמי: 2005, 2008מועמדות אמי: 2010, 2012מועמדות לפרס גילדת השחקנים:2006, 2007, 20082006RebaDirectorפרק 1החיים היפים של זאק וקודיסבתא מריליןפרק 1The EvidenceMidgeפרק 1SavedEvelyn Wilsonפרק 12007In Case of EmergencyMrs. Walshפרק 1המפענחתהאחות טאונסנדפרק 1מסילות וקשריםגברת בראוןסרט קולנוע2008לאס וגאסרוביפרק 12009אלווין והצ'יפמאנקס 2דודה ג'קי2011היפים והאמיציםעצמההמופע של קליבלנדHazelMega Python vs. GatoroidAngie2012המנטליסטElderly neighborפרק 1

 קישורים חיצוניים 



 ריאיון עם קתרין ג'וסטן ב-"Emmy TV Legends" של ארכיון הטלוויזיה האמריקאית
 Emmy's: Emmy Winner Kathryn Joosten Succumbs to Lung Cancer


 הערות שוליים 

קטגוריה:אמריקאים ילידי אילינוי
קטגוריה:שיקגו: אישים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:זוכי פרס אמי לבידור בפריים טיים
קטגוריה:אחיות אמריקאיות
קטגוריה:אמריקאיות ממוצא גרמני
קטגוריה:אמריקאיות ממוצא הולנדי
קטגוריה:אמריקאים ממוצא הולנדי
קטגוריה:אמריקאיות שנולדו ב-1939
קטגוריה:אמריקאים שנולדו ב-1939
קטגוריה:אמריקאיות שנפטרו ב-2012
קטגוריה:אמריקאים שנפטרו ב-2012